b'\n_START_ARTICLE_\nFehlingov reagent\n_START_PARAGRAPH_\nFehlingov reagent\xc2\xa0je kemijski\xc2\xa0reagent, ki\xc2\xa0se uporablja za razlikovanje med vodotopnimi\xc2\xa0ogljikohidratnimi\xc2\xa0in ketonskimi\xc2\xa0funkcionalnimi skupinami\xc2\xa0in kot test za nereducirajo\xc4\x8de in\xc2\xa0reducirajo\xc4\x8de sladkorje\xc2\xa0ter kot\xc2\xa0dopolnilno testa s\xc2\xa0Tollensovim reagentom. Test je leta 1849 razvil nem\xc5\xa1ki kemik Hermann von Fehling.\n_START_SECTION_\nLaboratorijska priprava\n_START_PARAGRAPH_\nFehlingov reagent se pripravlja z me\xc5\xa1anjem dveh raztopin, znanima kot Fehlingova raztopina A in Fehlingova raztopina B. Fehlingova raztopina A je vodna raztopina\xc2\xa0bakrovega(II) sulfata, ki je temno modre barve. Fehlingova raztopina B je brezbarvna raztopina vodnega\xc2\xa0kalij-natrijevega tartrata\xc2\xa0v mo\xc4\x8dno alkalnem, pogosto z natrijevim hidroksidom. Obi\xc4\x8dajno se uporablja\xc2\xa0L-tartrat. Bakrov(II) kompleks v Fehlingovem reagentu je oksidant\xc2\xa0in aktivni\xc2\xa0reagent\xc2\xa0pri testu._NEWLINE_Temno modra u\xc4\x8dinkovina v Fehlingovem reagentu je kompleks Cu\xc2\xb2\xe2\x81\xbaz bis(tartratom). Tartratni\xc2\xa0tetraanioni slu\xc5\xbeijo kot bidentatni\xc2\xa0alkoksidni ligandi.\n_START_SECTION_\nUporaba reagenta\n_START_PARAGRAPH_\nFehlingov reagent se lahko uporablja za razlikovanje aldehidne\xc2\xa0od\xc2\xa0ketonske\xc2\xa0funkcionalne skupine. Preiskovana snov\xc2\xa0se doda Fehlingovemu reagentu in zmes segreje.\xc2\xa0Aldehidi se oksidirajo, kar daje pozitiven rezultat, ketoni pa ne reagirajo, razen \xc4\x8de gre za \xce\xb1-hidroksiketone. Bistartratokupratni(II) kompleks oksidira aldehid do karboksilatnega\xc2\xa0aniona, Cu\xc2\xb2\xe2\x81\xba ioni v kompleksu pa se reducirajo do Cu\xe2\x81\xba ionov. Rde\xc4\x8d bakrov(I) oksid se nato obori iz reakcijske zmesi, kar ka\xc5\xbee na pozitiven rezultat, torej je\xc2\xa0redoksreakcija\xc2\xa0potekla (to je isti pozitivni rezultat, kot ga daje\xc2\xa0Benedictov reagent). Negativen rezultat je odsotnost rde\xc4\x8de oborine. Treba je omeniti, da Fehlingov reagent ne bo deloval pri\xc2\xa0aromatskih\xc2\xa0aldehidih; v tem primeru je treba uporabiti\xc2\xa0Tollensov reagent._NEWLINE_Fehlingov test se lahko uporablja kot splo\xc5\xa1ni test za monosaharide\xc2\xa0in druge reducirajo\xc4\x8de sladkorje (npr. maltozo). Daje\xc2\xa0pozitiven rezultat za aldozne\xc2\xa0monosaharide (zaradi oksidirajo\xc4\x8de aldehidne skupine), vendar pa tudi za ketozne monosaharide, ki se pretvorijo v aldoze\xc2\xa0zaradi prisotnosti baze v reagentu\xc2\xa0in nato prav tako dajejo pozitiven rezultat._NEWLINE_Fehlingov reagent se lahko uporablja za merjenje\xc2\xa0glukoze v urinu\xc2\xa0in\xc2\xa0potemtakem odkrivanje\xc2\xa0sladkorne bolezni. Druga uporaba je pri razgradnji \xc5\xa1kroba za pretvorbo v glukozni sirup in maltodekstrine,\xc2\xa0da bi s tem izmerili koli\xc4\x8dino reducirajo\xc4\x8dega sladkorja, kar daje informacijo o\xc2\xa0dekstroznem ekvivalentu\xc2\xa0(DE) \xc5\xa1krobnega sladkorja._NEWLINE_Tudi\xc2\xa0mravlji\xc4\x8dna kislina (HCOOH) daje pozitivni rezultat pri Fehlingovem testu, kot tudi pri\xc2\xa0Tollensovem\xc2\xa0in Benedictovem.\xc2\xa0Pozitivni testi se skladajo s tem, da se zlahka oksidira do\xc2\xa0ogljikovega dioksida.\n_START_SECTION_\nVarnost\n_START_PARAGRAPH_\nNatrijev hidroksid v reagentu je jedek.'